கேள்வி: ஜன்னிய இராகம் என்பது என்ன?
பதில்: ஜன்னிய இராகங்கள் என்பது கருநாடக இசையில் மேளகர்த்தா இராகங்கள் என அழைக்கப்படும் ஜனக இராகங்களிலிருந்து பிறந்தவை. இவை ''பிறந்த இராகம்'' அல்லது ''சேய் இராகம்'' என்றும் அழைக்கப்படுகின்றன. பண்டைத் தமிழிசையில் இதற்கு ''திறம்'' என்றும் பெயர்.''A practical course in Carnatic music'' by Prof. P. Sambamurthy, 15th edition published 1998, The Indian Music publishing house''Ragas in Carnatic music'' by Dr. S. Bhagyalekshmy, Pub. 1990, CBH Publications
கேள்வி: ஜன்னிய இராகம் - வகைகள் பற்றி விளக்கவும்.
பதில்: ஜன்னிய இராகங்கள் கணக்கில் அடங்காதவை. இவற்றை 5 பெரும் பிரிவுகளாகப் பிரிக்கலாம். அவையாவன: # ஜன்னிய சம்பூர்ண இராகம் (வர்ஜமற்ற இராகம்). # வர்ஜ இராகம். # வக்ர இராகம். # உபாங்க, பாஷாங்க இராகம். # நிஷாதாந்திய, தைவதாந்திய, பஞ்சமாந்திய இராகங்கள்.
கேள்வி: ஜன்னிய இராகம் - ஜன்னிய சம்பூர்ண இராகம் குறித்து விரிவாக சொல்லுங்கள்.
பதில்: ஆரோகணமும் அவரோகணமும் சம்பூர்ணமாக உள்ள ஜன்னிய இராகம், ஜன்னிய சம்பூர்ண இராகம் ஆகும். உதாரணம் : பைரவி (ராகம்) ஆரோகணம் : ஸ ரி க ம ப த நி ஸ் அவரோகணம் : ஸ் நி த ப ம க ரி ஸ
கேள்வி: ஜன்னிய இராகம் - வக்ர இராகம் பற்றி விளக்கவும்.
பதில்: ஒரு ஜன்ய இராகத்தின் ஆரோகணத்தில் அல்லது அவரோகணத்தில் அல்லது இரண்டிலும் சில ஸ்வரங்கள் ஒழுங்கான வரிசையில் இல்லாமல் முன்னும் பின்னுமாக செல்லுமானால் அந்த இராகம் வக்ர இராகம் எனப்படும். வக்ர இராகங்கள் மூன்று வகைப்படும். 1. ஆரோகணம் மட்டும் வக்ரமாக உள்ளமை. உதாரணம் : ஆனந்தபைரவி ஆரோகணம் : ஸ க ரி க ம ப த ப ஸ் அவரோகணம் : ஸ் நி த ப ம க ரி ஸ 2. அவரோகணம் மட்டும் வக்ரமாக உள்ளமை. உதாரணம் : சிறீராகம் ஆரோகணம் : ஸ ரி ம ப நி ஸ் அவரோகணம் : ஸ் நி ப த நி ப ம ரி க ரி ஸ 3. ஆரோகணமும் அவரோகணமும் வக்ரமாக உள்ளவை. (உபய வக்ர இராகங்கள்) உதாரணம் : ரீதிகௌளை ஆரோகணம் : ஸ க ரி க ம நி த ம நி நி ஸ் அவரோகணம் : ஸ் நி த ம க ம ப ம க ரி ஸ
கேள்வி: ஜன்னிய இராகம் - உபாங்க இராகம் குறித்து விரிவாக சொல்லுங்கள்.
பதில்: தாய் இராகத்திற்கு உரிய ஸ்வர வகைகளை மட்டும் எடுத்துக் கொள்ளும் இராகம் உபாங்க இராகம் எனப்படும். இவை வர்ஜமாகவோ அல்ல்து வக்ரமாகவோ அமையலாம். உதாரணம் : ஹம்சத்வனி ஆரோகணம் : ஸ ரி க ப நி ஸ் அவரோகணம் : ஸ் நி ப க ரி ஸ
கேள்வி: ஜன்னிய இராகம் - பாஷாங்க இராகம் பற்றி நீங்கள் என்ன அறிந்துள்ளீர்கள்?
பதில்: தாய் இராகத்தைச் சேர்ந்த ஸ்வர வகைகளைத் தவிர வேறு ஸ்வரஸ்தானங்களையும் (அன்னிய ஸ்வரங்களை) எடுத்துக்கொள்ளும் இராகம் பாஷாங்க இராகம் எனப்படும். சில பாஷாங்க இராகங்களில் ஆரோகண அவரோகணத்திலேயே அன்னிய ஸ்வரம் இடம் பெறும். உதாரணம் : பைரவி ஆரோகணம் : ஸ ரி க ம ப த* நி ஸ் அவரோகணம் : ஸ் நி த ப ம க ரி ஸ இது 20 வது மேளமாகிய நடபைரவியின் ஜன்யமாகும். வேறு சில பாஷாங்க இராகங்களில் ஆரோகண அவரோகணத்தில் அன்னிய ஸ்வரம் இடம் பெறாமல் சஞ்சாரத்தில் மட்டும் வரும். உ+ம் : காம்போஜி பிரயோகம் : ஸ் நி ப த ஸா பாஷாங்க இராகம் மேலும் மூன்று வகைப்படும். அவையாவன : 1. ''ஏகான்ய ஸ்வர பாஷாங்க இராகம்'' - இது ஒரு ஸ்வரத்தை உடைய இராகமாகும். உ+ம் : முகாரி, பைரவி, காம்போஜி, பிலஹரி 2. ''த்வி அன்னிய ஸ்வர பாஷாங்க இராகம்'' - இது இரண்டு ஸ்வரங்களை உடைய இராகமாகும். உ+ம் : புன்னாகவராளி, அடாணா 3. ''த்ரி அன்னிய ஸ்வர பாஷாங்க இராகம்'' - இது மூன்று ஸ்வரங்களை உடைய இராகமாகும். உ+ம் : ஆனந்தபைரவி, ஹிந்துஸ்தான் காபி, ஹிந்துஸ்தான் பெஹாக்